
"DIDVYRIAI 


D-ras A. MALIAUSKIS 


Nauja knygučių serija: 
„Šviesa ir gyvenimas“. 


Tos serijos redaktorius ir leidėja s yra kun. A. Maliauskis, 


Kad apsaugoti mūsų žmonės nuo subedievėjimo 
bei ištvirkimo, o mūsų tautą nuo pražuvimo, reikia pa- 
daryti iš mūsų žmonių susipratusius katalikus, Tam 
gali daug padėti atatinkamos knygelės, jei jų kuodau- 
giausia išplatinus mūsų visuomenės tarpe. Delto šitos 
serijos knygelės atiduodamos ypatingai paleng- 
vintomis sąlygomis; butent: 

Kas ima tos serijos knygučių nemažiau, kaip už 
500 litų, skaitant brutto kaina, ir tuoj užmoka už jas 
pinigus, tam duodama nuolaidų 40?/4. 

Kas ima tos serijos knygelių nemažiau, kaip už 
100 lifų ir tuoj užmoka pinigus arba jų užsisako už 
liek apdėtu mokesčiu, tam duodama nuolaidų 359/,, 

Esant atatinkamai garantijai, kad bus sutartu 
laiku atsiskaityta, duodama tų knygučių ir komisan 
knygynams, gerb, kunigams, Kat. Veik. Centrui, jo 
skyriams, ateitininkų, pavasarininkų, blaivybės, tretinin- 
kų skyriams ir kitokioms katalikiškoms organizacijoms. 
„ Nuolaidų duodama apie 309/,. Nuolaidų didumas pa- 


eina nuo daugumos išplatintų knygučių ir nuo regu- 


lianimo atsiskaityme, 

Komisan paimtasias ir neparduotasias knygutes 
galima - sugrąžinti, bet tik tuomet, jei jos tebėra t0- 
kios, kokios buvo paimtos, Išpiaustytų, suteptų, sulau- 
žytų, ar kaip kitaip apnaikintų atgal nepriimama, 

. Įžanga 

Brangus skaitytojau ! 

Šitoje knygutėje aprašiau Tau keletą vyrų, kuriuos 
įvairių pažiūrų žmonės garbina kaip savo didvyrius. 

Pirmoje vietoje aprašiau katalikybės didvyrį ir 
nuostabius jo gyvenimo nuotykius. Antroje vietoje ap- 
rašiau du mokslo didvyriu: Koperniką ir Galilejų. Tre- 
čioje vietoje aprašiau Giordano (reikia ištarti Džiorda- 
no) Bruno, kurį bedieviai, tai yra laišvamaniai ir socia- 
listai, laiko savo didvyriu, kankiniu ir garbina i lyg 
kokį savo šventąjį. 

Visa tai aprašiau tam, kad iš tų didvyrių pažintu- 
mėt jų garbintojus, nes kokie didvyriai, tokie yra, ar 
bent stengias būt, ir jų garbintojai. 

I. KATALIKYBĖS DIDVYRIS. 
(Parašyta pagal Konradą Kūmmelį). 


Antroje devynioliktojo amžiaus pusėje Rusijoj kle- 
bonavo dievotas kunigas Kubilavičius, Klebonijoj gyve- 
no dar senutė klebono motina ir apysenė jo tarnaitė, 

Toje pat parapijoj ištekėjo už ruso Petrovo kata- 
likė mergaitė Jadvyga, nežiūrėdama nei savo motinos 
ašarų, nei klebono atkalbinėjimų. Tą pačią Jadvygą be- 
protiškai įsimylėjo Oratovo vargonininkas, kurs buvo 
bedievis. Kartkartėmis jis galvojo, kaip čia nužudyti Jad- 
vygos vyrą Petrovą, kad pats galėtų ją vesti. 

Sutemo audrota žiemos naktis. Klebonas apsivil- 
kęs kailiniais, užvertęs ant galvos didelę gauruotą apy- 
kaklę, taisos kaž kur“ eiti, 

— Ar tamsta išeini, — paklausė jo tarnaitė, — gal 
pasakysi, kada turime laukti sugrįžtant? 

— Neilgai trukęs sugrįšiu — atsakė kunigas. — 
Niekam nepasakokite, kad aš kur išėjau ! 

— Beje, Tėve dvasiškas, tamstos šautuvo nebėra 
toje kertėje, kur visad stovėdavo, ar tik nebus kas ji 
paėmęs. Kad bent neužsitrauktumei kokios nelaimės, 

— Kas čia ims tą šautuvą! — atsakė klebonas, 
numojo ranka ir skubiai išėjo pro duris, 

Tarnaitė sugrįžo į vidų ir nuėjo prie klebono mo- 
tinos. 

— Kur yra kunigas? — paklausė ši įėjusios tarnaitės. 

— Jis kaž kur išėjo, žadėjo netrukęs sugrįžti ir 
įsakė niekam nekalbėti apie šį jo išėjimą. 

-- "Man taip neramu, — sako klebono motina, — 
kad tik neatsitiktų su juo kokia nelaimė. 

Tuo tarpu klebonas Kubilavičius skubiai ėjo per 
pusnis miško link. Pamiškyje jo laukė paslėptas veži- 
mas su pora arklių. - Klebonas įlipo į vežimą, vežikas 
sukirto arkliams ir juodu nuvažiavo per mišką. 

Po dviejų valandų vežimas sustojo dvare. Ten gy- 
veno žymus rusų valdininkas Kačan su savo šeima, 

Kačan buvo katalikas, bet vedęs rusę. Ilgainiui ir 
jo žmona palinko į katalikų tikėjimą. Gimė jiems mer- 
gaitė, Abu pasiryžo ją apkrikštyti katalikiškai. 

Rusų valdžios įsakymai reikalavo, kad iš tokios 
moterystės gimusius vaikus krikštytų popas, 0 ne ku- 
nigas. Delio Kačanai nevežė savo kūdikio į bažnyčią, 
bet naktį, slapta parvežino kunigą Kubilavičių, Oratovo 
kleboną, kad šis apkrikštytų jų mergaitę. 

Atvažiavęs klebonas, pono Kačano vedamas, įėjo 
į labai šviesų kambarį, kurio visi langai buvo rūpestin- 
gai uždangstyti, kad nieks nematytų, kas čia bus daroma. 

Šitame kambaryje klebonas Kubilavičius pakrikšti- 
jo Kačanų dukterį Johaną. 

Pakrikštijęs kūdikį, klebonas taisos važiuoti namon, 

Prieina prie jo ponas Kačan, spaudžia jam ranką, saky- 
damas: „Ačiū tamstai tūkstantį kartų, kad „neatsisakei 
atvažiuoti ir pakrikštyti mūsų dukters. Tamsta padarei 
mums didelį gerą. Bet dar ne viskas. Ir aš, ir mano 
žmona prašome tamstą visai tylėti apie šį krikštą. Jei 
valdžia sužinotų, kad mes pakrikštydinome savo kūdi- 
kį katalikiškai, aš netekčiau vietos ir būtume smarkiai 
valdžios baudžiami“. 

— Nesirūpink, pone Kačanai, apie tą krikštą niekam 
nesakysiu, nors man del to reikėtų savo gyvybę atiduoti. 
Tai pasižadu, duodamas tamstai savo kunigišką žodį. 

Atsisveikinęs, klebonas išvažiavo. 

Bevažiuojant neramumas ėmė spausti klebono šir- 
dį. Jis nujautė slenkančią didelę nelaimę. Neramumas 
ir širdies skausmas vis didėjo, 0 po pusvalandžio pa- 
siekė tokį laipsnį, kad kunigui ėmė svaigti galva, 
mirguliuoti akyse. Ir šit jam rodos, kad Kristus visas 
sukruvintas, išjuoktas ir išniekintas, alpdamas neša prieš 
jį sunkų kryžių ir sako jam: 

„Mielas sūnau, jei nori būt Mano mokiniu, visai 
išsižadėk savęs, imk sunkų kryžių, kurs tavęs laukia, 
nešk jį taip pat kantriai, kaip Aš nešiau, o Aš pats bū- 
siu tavo užmokesnis danguose I“ 

Klebonas nubraukė šaltą prakaitą nuo kaktos ir 
klausia pats savęs: „Kas dabar čia būtų man, ką visa 
tai reiškia ? 

Tuotarpu vežimas sustojo prie miško krašto, toj 

pačioj vietoj, kur pirma laukė klebono ateinant. Klebo- 
nas, nefamumo kankinamas, nuėjo į kleboniją, o veži- 
kas nuvažiavo namon. e 

Įeinantį į kleboniją kunigą Kubilavičių sutinka nu- 
siverkusi jo tarnaitė, sakydama: „Tėve dvasiškas, kur 
buvai taip ilgai? Tamstos jau senai laukiame. Nušovė 
Petrovą, Jadvygos vyrą. Visą bėdą kaikurie verčia ant 
tamstos, nes Petrovas nušautas tamstos šautuvu, kurį 
policija rado zakristijoj aprūkusį ką tik iššautos kulkos 
dūmais, Jau kelis kartus buvo atbėgę policininkai ieš- 
kodami tamstos ir aš buvau priversta jiems pasakyti, 
kad tamstos nėra, Buvo atbėgęs prie tamstos kelis 
kartus ir vargonininkas“. . 

— Kada Petrovą atrado, ar jis dar tebebuvo gy- 
vas? — paklausė tarnaitės klebonas. 

— Ne, jį rado jau nebegyvą. 

Klebonas suėmė rankomis sau galvą, įėjo į savo 
kambarį ir krito ant lovos. Buvo pati naktovida. 

Netrukus į klebono kambarį įeina trys policininkai, 

— Tamsta esi areštuojamas,—tarė prisiartinęs prie 
klebono policijos vadas, — tuoj kelkis, einam kartu ! 

Policininkai nuvedė kleboną prie teismo. tardytojo. 

— Ar tamstos tas šautuvas? — paklausė klebo- 
no tardytojas, rodydamas policijos surastąjį šautuvą. 

— Taip, mano, — atsakė klebonas. 

— Kaip tas šautuvas išėjo iš tamstos kambario ? 
— klausinėjo toliau tardytojas. — Kaip jis pateko į za- 


kristiją, kas iš jo ką tik nušovė Petrovą? 

Į visus tuos klausimus klebonas kito nieko neat- 
sakė, tik „aš nežinau“. Bet toks atsakymas teisme nie- 
ko nesveria. 

— Gal tamsta įtari ką, kurs būtų paėmęs tamstos 
šautuvą ir juo nušovęs Petrovą? — klausė tardytojas. 

— Tikrai nežinodamas negaliu įtarti nei vieno, kad 
kartais neįvelčiau į bėdą nekalto, — atsakė klebonas. 

Iš viso ko matyt, kad mūsų ieškomasis žmogžu- 
dys esi tamsta pats! — sušuko tardytojas. — Prisipa- 
žink, kad nužudei Petrovą, prisipažinus bus mažesnė 
bausmė. 

— Dievas mato, kad ne aš Petrovą nušoviau. Kas 
jį nušovė, aš nežinau, — iškilmingai pareiškė klebonas. 

— Jei tamsta esi tikrai nekaltas, pasakyk kur tam- 
sta buvai tuo laiku, kada įvyko žmogžudybė? Jei tam- 
sta man įrodysi, kad žmogžudystės laiku buvai kur ki- 
tur ir, jei tai patvirtins liudytojai, aš pripažinsiu tamstą 
nekaltą ir tuoj paleisiu, 

Išgirdęs tą klausimą klebonas nubalo. Kaip tik 
tuo laiku jis buvo pas Kačanus, krikštijo jų dukterį ir 
pasižadėjo niekuomet apie tai nesakyti, 

— Kur aš buvau tuo laiku, pasakyti negaliu, bet 
Dievas mato, kad Petrovo aš neužmušiau, — atsakė 
klebonas. 

— Žmogžudys esi! — sušuko tardytojas. — Sar- 
gai, imkite jį ir veskite į kalėjimą! — Sargai paėmė ne- 

kaltą kunigą ir uždarė kalėjime. 

Po kelių dienų sugirgždėjo sunkios kalėjimo du- 
rys, įėjo į kalėjmą vargonininkas, puolė prieš kleboną 
ant kelių sakydamas: „Tėve dvasiškas, mane kankina 
didis neramumas, išklausyk mano išpažinties, gal susi- 
raminsiu“. Klebonas išklausė jo išpažinties ir vargoni- 
ninkas išėjo. Išėjęs iš kalėjimo, vargonininkas trina sau 
rankas ir linksmai pusšnibždžiu murma; „Tai man pa- 
vyko su klebonu apsidirbti ! Aš jam amžinai užčiau- 
piau burną. Jis manęs išduoti nebegali, man pavojaus 
nebėra, nes kunigas bevelija savo galvą atiduoti, negu 
išsitarti apie tai, ką jis girdėjo per išpažintį“. 

Išklausęs vargonininko išpažinties, kunigas puola 
ant kelių ir maldauja Viešpaties, sakydamas: „Viešpatie, 
jei Tavo tokia valia, esu pasiryžęs nekaltai kentėti ir 
numirti, tik Tu sustiprink mane tose kančiose! 

Po šešių savaičių buvo teismas. Kareiviai,  apsi- 
ginklavę šautuvais, atvedė į teismo salę Oratovo klebo- 
ną Kubilavičių. Jį kaltina kaip Petrovo žudytoją. Kle- 
bonas sakos esąs nekaltas. Jo klausia, kur buvai tuo 
laiku, kada įvyko žmogžudybė, įrodyk liudytojais, kad 
tuo laiku buvai kur kitur, būsi išteisintas ir paleistas. 
Bet ir tuomet klebonas atsisakė pasakyti, kur jis buvo 
tuo laiku, 

Teismas pripažino, kad klebonas Kubilavičius nu- 
žudė Petrovą ir už tai kleboną nuteisė į katorgą visam 
amžiui. 

Į teismą buvo atėję pasiklausyti daug žmonių, O 
tarp jų buvo ir Oratovo vargonininkas ir ponas Kača- 
nas su savo Žmona. 

Paskelbus teismo dekretą, vargonininkas džiaug- 
smais nesitvėrė, kad klebonas jo neišdavė. O ponams 
Kačanams teismo dekretas įsmeigė lyg peilį į širdį. Jie- 
du abu girdėjo, kaip teisme kunigo klausė, kur buvai 
tuo laiku, kada įvyko žmogžudybė, ir kunigas atsisakė 
pasakyti, kad tik jų neišduotų. 

Sugrįžę namo ponas Kačanas su savo žmona il- 
gai svarstė ar nenueiti prie teismo pirmininko ir pra- 
nešti jam, kad klebonas Kubilavičius yra nekaltas, kad 
jis buvo pas juos dvare tuomet, kada įvyko Petrovo 
nužudymas. Bet baimė nustoti vietos užčiaupė jų bur- 
ną ir jiedu pasiryžo nieko nesakyti. Bet nuo to laiko jų 
sąžinėj kilo lyg koks pragaras. 

Išgirdusi, kad jos nekaltas sūnelis nuteistas visam 
amžiui į katorgą, klebono motina numirė. Jai plyšo iš 
skausmo širdis. 

Vargonininkas, kuriam nebegrėsė joks pavojus, 
vedė Petrovo buvusiąją žmoną Jadvygą. 

Po teismo, praėjus kelioms savaitėms, klebonas 
Kubilavičius buvo išvilktas iš kunigiškų rūbų, apvilktas 
piktadarių drabužiais, surakintas gelžiniais ir kartu su 
žmogžudžiais išsiųstas į Sibirą, į katorgą. 

Nuo to laiko praėjo dvidešimts su viršum metų. 
Ir vėl audrota naktis. Rudens vėjas kaukia tarp me- 

džių, verkia, vaitoja, lyg ore būt susirinkę šimtai pra- 
garo dvasių. 

Kačano dvare blaškosi lovoje, kalba visokias ne- 
sąmonės, rauna sau plaukus nuo galvos apysenė mo- 
teriškė. Tai poni Kačanienė, kuri sąžinės krimtimo ne- 
beišturėdama, išėjo iš proto. Prie jos lovos klūpo mer- 
gaitė, kurią prieš dvidešimt su viršum metų, naktį, pa- 
krikštijo klebonas Kubilavičius. Atsiklaupusi ji žada sto- 
ti į vienuolyną, paaukoti save Dievui, kad Jis pasigai- 
lėtų jos pačios ir jos tėvų. ž 

Tą pačią naktį guli lovoje marinamas Oratovo 
vargonininkas. Jis prašo nebelūkuriuojant pakviesti ku- 
nigą, nes mirtis jau čia pat. 

Atėjo kunigas ir suteikė jam šv. Sakramentus. Kai 
susirinkusieji žmonės suėjo į vidų, ligonis duoda žen- 
klą, kad nori kaž ką pasakyti, Visi apstojo jo lovą ir 
ligonis tarė: „Dabar noriu viešai visiems pareikšti, koks 
aš buvau niekšas. Klebonas Kubilavičius, kurį išsiuntė 
į katorgą, yra nekaltas. Petrovą nušoviau aš, kad galė- 
čiau vesti jo žmoną. O kad pavyktų suversti ant kle- 
bono atsakomybę, aš nušoviau Petrovą iš klebono šau- 
tuvo ir aprūkusį šautuvą pastačiau zakristijoj. O kad 
nekaltas kunigas Kubilavičius neišsitartų teisme: patyri- 
nėkite vargonininką, gal jis nužudė Petrovą, aš nuėjau 
pas kleboną išpažinties ir jam per išpažintį pasisakiau 
nušovęs Petrovą. Tuo aš užčiaupiau jo burną. Dieve, 
pasigailėk manęs didžiausio nusidėjėlio!“ 

Ligonis tą pačią naktį mirė, Rytui išaušus buvo 
pranešta valdžiai, kad vargonininkas, keliolikai liudinin- 
kų girdint, prisipažino pats nužudęs Petrovą ir kad ku- 
nigas Kubilavičius yra visai nekaltas. 

Susirinkęs teismas atmainė savo sprendimą,  pri- 
pažino kun. Kubilavičių nekalią. Buvo įsakyta tuoj su- 
grąžinti iš katorgos nekaltą kunigą. > 

Po kelių savaičių įsakymas pasiekė katorgą, bet 
jau buvo per vėlu. Katorgos viršininkas atrašė į Ora- 
tovą, kad jo žinioje tikrai buvo katorgoj Kubilavičius 
iš Oratovo, bet dabar jau jis yra miręs, 

Kai sužinojo kiti katorgininkai, kad Kubilavičius 
yra buvęs kunigas, jie kankino jį, kaip velniai patekusią 
į pragarą sielą. Bet jis kantriai kentė visus katorgos 
vargus ir kankinimus. Visa tai suėdė jo sveikatą, ir 
jau ketvirti metai jis buvo palaidotas, 

Taip tatai nekaltas kunigas paaukojo savo garbę, 
paaukojo savo gyvybę, iškentėjo didžius vargus, kad 
neįžeistų išpažinties sekreto. Tai tikras didvyris. 

Didvyrių katalikų Bažnyčioj yra daugybės. Didvy- 
riu doros srityje yra kiekvienas šventasis, 

2. MOKSLO DIDVYRIS— KUN. KANAUNINKAS 
M. KOPERNIKAS. 


Žymus astronomas žvaigždininkas Mikalojus Ko- 
pernikas gimė Torno mieste 1473 metų-vasario m. 19 d. 

Koperniko tėvas buvo pirklys, 0 jo motina buvo 
Ermlando vyskupo sesuo. Visa Kopernikų šeima bu- 
vo labai dievota. Vyresnysis Mikalojaus Koperniko bro- 
lis išėjo į kunigus. Jo sesuo įstojo į cistersų vienuo- 
lyną ir ilgainiui tapo to vienuolyno vyresniąja. 

Visi kiti Koperniko šeimos nariai buvo tretininkai. 

Mirdamas tėvas paliko savo sūnų Mikalojų tik 
dešimtų metų. Mikalojų Koperniką išleido į mokslus 
jo giminaitis Ermlando vyskupas. 

Mikalojus Kopernikas pradžioj mokės Torno mies- 
te, 18 metų būdamas, tai yra 1491 metais, jis įstojo į 
Krakuvos universitetą, kur ypatingai mokės matematikos. 

Pabaigęs Krakuvos universitetą, Mikalojus Koper- 
nikas išvažiavo į Bolonijos universitetą Bažnyčios tei- 
sių mokytis. Čia jis išbuvo iki 1500 m. 

Kopernikui labai tiko a-tronomija. To mokslo 
Koperniką mokė žymus anų dienų mokslininkas Do- 
mininkas Novara. 

Italijoj būdamas, didysis „astronomas Mikalojus 
Kopernikas įsišventino į kunigus. Ne po ilgo jis buvo 
pakeltas į kanauninkus. 

Pabaigęs Bolonijoj Bažnyčios teisių mokslą, kuni- 

gas Kopernikas nukeliavo į Paduą. — Paduos universitete 
jis ėmė mokytis medicinos, Ją pabaigęs ir sugrįžęs į 
savo tėvynę, Kopernikas pagarsėjo kaip geras gydytojas, 

Fraunburgo vyskupui mirus, kanauninkas Mikalojus 
Kopernikas buvo išrinktas į vyskupijos valdytojus. 

Išėjęs tokius mokslus, Kopernikas ėmė žvaigždes 
tyrinėti, Tyrinėjo atsidėjęs, pašventė ilgus metus. Žvaiyž- 
des tyrinėti anais laikais buvo labai sunku: tuomet ne- 
buvo nei tinkamų spaktyvų, nei kitų reikalingų prietaisų. 

Tyrinėdamas žvaigždes su nematytu atsidėjimu ir 
ištverme kun. kanauninkas Mikalojus Kopernikas priėjo 
tokias nuostabias išvadas, kuriomis parėmė visą astro- 
nomijos mokslą. 

Anais laikais visi žmonės galvojo, kad saulė su- 
kas aplink žemę, kaip akims atrodo. Tačiau kun, Mikalo- 
jus Kopernikas įrodė, kad žėmė sukas aplink save taip, 
kaip ratas aplink savo ašį. Nuo to sukimos pasidaro 
diena ir naktis. 

Be to, žemė stkas aplink saulę, 0 ne saulė ap- 
link žemę. Nuo to žemės aplinkui saulę sukimosi pa- 
sidaro metai su jų dalimis: Pavasariu, vasara, rudeniu, 
žiema, 

Tą mokslą jis labai gražiai išaiškino savo veikale: 
„Nicolai Copernici T. horunensis, 'De Revolutionibus 
Orbium coelestium. Libri VI“, 

To savo veikalo kunigas Kopernikas nenorėjo pa- 
skelbti: vis taisė ir taisė, kad jį padarytų labai tobulą. 

Irtik dideliai Kulmo vyskupo Giese ir kardinolo Schoeri- 
bergo prašomas kanauninkas M. Kopernikas paskelbė 
tą veikalą prieš pat savo mirtį. Tą savo veikalą Mika- 
lojus Kopernikas paskyrė (dedikavo) popiežiui Povilui 
ii: Šis veikalą maloniai priėmė. 

Kunigas Mikalojus Kopernikas jau buvo žilas 
septynių dešimtų metų senelis, kai jį ištiko paralyžius. 
Ši liga ir pribaigė to didžiojo mokslininko gyvenimą 
Kunigas kanauninkas Mikalojus Kopernikas, didžiausis 
pasaulio astronomas, mirė 1543 metų gegužės 24 d. 

Frauenburgo bažnyčioj pastatytas jam labai gra- 
žus paminklas. 

Tą mokslą, kurį skelbė Mikalojus Kopernikas ir 
kurs sako, jog žėmė sukas aplink savė ir aplink saulę, 
o ne saulė aplink žemę, pasmerkė protestonų tikėjimo 
įsteigėjas Martinas Liuteris. (Žiūrėk apie tai Martino 
Liuterio veikalą “Tischreden. Walch, 1743). Tą patį 
padarė ir vyriausiasis Liuterio padėjėjas ir antrasis liute- 
ranizmo tėvas Melanchthon (Žiūrėk apie tai „Corpus 
Reformationis XIII). 

Katalikų Bažnyčia Kopernikui nedarė jokių kliūčių 
skelbti, kad žėmė sukas aplink saulę. Priešingai, kar- 
dinolai ir vyskupai: Schoeaberg, Dantiseus, Giese pri- 
stoję ragino mokslavyrį kunigą M. Koperniką pa- 
skelbti savo mokslą apie žvaigždžių tvarką, 0 popiežius 
Povilas III maloniai jo veikalą priėmė. 

Tuotarpu, mūsų tamsieji socialistai ir laisvamaniai 


— 162 


skelbia, kad katalikų Bažnyčia Koperniką net nužudžiusi, 
5 Taip kalba tamsūs bemoksliai, 

Mokslas įrodo, kad Kopernikas buvo katalikų 
kunigas, kad Bažnyčia jo ne tik nepersekiojo, bet pa- 
kėlė jį kanauninku, pavedė jam valdyti vyskupiją, kad 
vyskupai, kardinolai ir pats popiežius Koperniką didžiai 
gerbė, kad Kopernikas mirė paralyžiaus ištiktas, kad 
mirus pastatytas jam bažnyčioje puikus paminklas. 


MOKSLO DIDVYRIS — GALILEJUS. 


Nesusipratusiems žmonėms, pagaliau mokyklų vai- 
kams, štai kaip pasakoja katalikų priešininkai apie Galilejų. 

Anais, girdi, tamsybių laikais Italijoj gyveno  vie- 
nas labai mokylas vyras Galilejus. 

Jis buvo didelis astronomas (žvaigždininkas), at- 
rado, kad žemė sukas aplink saulę, 0 ne saulė aplink 
žemę. Kad tas mokslas esąs priešingas katalikų Bažny- 
čiai, delto nelaimingą mokslininką pagavusi inkvizicija, 
įmetusį jį į kalėjimą, ten jį kankinusi tol, kol privertusi 
ji atšaukti skelbiamąjį mokslą, 

Taip kalba daugelis Socialistų ir laisvamanių. 

O kaikurie laisvamaniškų bei socialistiškų šlam- 
štų auklėtiniai stačiai tvirtina, kad Galilejus buvęs net 
sudegintas, ar kaip kitaip nužudytas. 

Kiek čia tiesos tų tamsuolių - kalboje, skaitytojau 
tuoj pats pamatysi. 

Galilejus, didysis Italijos mokslininkas, gimė 1456 
metų vasario 15 d. Galilejus universitete mokės gydy- 


"tojų mokslo, bet labiausiai jam patiko matematika. 


24 metų amžiaus Galilejus matematikoj pasiekė 
aukštą tobulybės laipsnį. 

1587 metais Galilejus: keliauja į Rymą. Čia jis su- 
sipažįsta su-žymiu anų laikų mokslininku kunigu Cla- 
vius. Iš Rymo sugrįžęs, Galilejus buvo pakeltas į uni- 
versiteto profesorius. Profesoriumi būdamas, jis padarė 
daug išradimų, ėmė statyti mechaniką naujais principais. 
Tam priešinos jo draugai, universiteto profesoriai, saky- 
dami: „Galilejus griauja mokslą“. Per jų rūpestį Galile- 
jus buvo pašalintas iš universiteto. 

Tarnybos netekęs, Galilejus keliauja į Paduą ir 
čia profesoriauja. Būdamas Paduos universiteto profeso- 
riumi, Galilėjus 1597 metų rugpiūčio 4 d. rašo laišką 
žymiam mokslininkui Kepleriui. Tame laiške Galilejus 
sakos esąs M. Koperniko pasekėjas ir galįs įrodyti, kad 
ne saulė sukas aplink žemę, bet žemė aplink saulę. 

Galilejus prisipažįsta ne pats suradęs, jog žemė 
sukas aplink saulę. Kad žemė sukas aplink saulę, 0 ne 
saulė aplink žemę, tai skelbė ir Aristarchus iš Samos, ir 
Nicetas, ir Kopernikas ir t. t, kurie gyveno prieš Galilejų. 

Tuo laiku buvo išrasti teleskopai. Su tais telesko- 
pais Galilejus ėmė: tyrinėti žvaigždžių sutvarkymą ir 
jų kelius. Betyrinėdamas jis atrado tokių nuostabių da- 
lykų, apie kuriuos senovės žvaigždininkai nė svajote ne- 

svajojo. Galilėjus paskelbė daugybes naujienų apie 
saulę, mėnulį, žemę ir t, t. 

Vieni mokslininkai sakė tas Galilejaus žinias teisingas 
esant, kiti tvirtino užsispyrę, kad Galilejus kalba niekus, 

Didžiausias Galilėjaus priešininkas buvo Bolonijos 
universiteto profesorius Magnini, . 

1610 metais Galilejus sustojo Florencijoj ir visai 
atsidėjo mokslui. 

Tiek kitur, tiek Ryme „mokslininkai buvo pasida- 
linę į dvi dali: vieni pritarė Galilėjaus skelbiamajam 
mokslui, o kiti buvo jam priešingi. 

Kad sustiprintų savuosius ir įtikintų priešininkus, 
Galilejus išvažiavo į Rymą, jis nusivežė ir teleskopus. 

Ryme iškilmingai jį pasitiko pats popiežius Povi- 
las V su kardinolais, o akademija dei Linci pakėlė Ga- 
lilejų į savo garbės narius. 

Balandžio 19 kardinolas Bellarminas surengė pasi- 
kalbėjimą didžiausių Rymo mokslininkų: Clavius, Grien- 
kerger, Malcotio ir Lembo su Galileju. Po tų pasikal- 
bėjimų minėtieji mokslininkai pripažino, kad Galilejus 
skelbia tiesą. 

Galilejaus raštus, kur aiškinamas naujai paskelb- 
tasis mokslas, su didžiu prielankumu skaitė kardinolas 
Barberini, paskiau popiežius Urbonas VIII. 

Popiežiaus Grigaliaus XV sekretorius Augucchio 
pranašavo, kad Galilejaus. mokslas neilgai trukus bus 
visų priimtas. 

Kardinolas del Monte, rašydamas Toskanos kuni- 
gaikščiui laišką sako: “Apsilankymas Galilejaus Ryme 
padarė daug malonumo. Taip pat tikimės, kad malonu 
buvo ir pačiam ' Oalilejui, Jis turėjo progos išaiškinti 
savo išradimams. Patys šviesieji amžinojo miesto vyrai 
sako juos teisingus ir nuostabius esant. Jei mes gyven- 


“ tumėme senojo Rymo laikais, tariuos, Galilejaus stovyla 


būtų pastatyta Kapitoliuje“. 

Nesnaudė ir Galilejaus priešininkai. Jų skaičius 
vis didėjo ir jie darės kaskart aršesni. 3 

Galilejaus skelbiamajam mokslui, kad žėmė sukas 
aplink saulę, buvo priešingi daugumas protestantų teo- 
logų. Mat tą mokslą pasmerkė patys vyriausieji liute- 
ranizmo tėvai: Martinas Liuteris (Žiūrėk Martino Liuterio 
veikalą „Tischreden", Walch, 1743, 1. 2260) ir Melanch- 
ton'as (Žiūrėk apie tai „Corpus Reformationis, XIII, 1. 216). 

Kaikurie universitetai nepriimdavo į savo profeso- 
rių skaičių nei vieno nepadarusio įžadų nemokyti Gali- 
lejaus skelbiamojo mokslo. 

Wittembergo matematikai pasmerkė “ 
mokslą. Tuebingene profesorių priešingumas ejaus 
mokslui buvo nuostabus. To paties universiteto proie- 
sorius Maestlin nors buvo  Galilejaus sekėjas, tačiau 
kitų profesorių buvo verčiamas ginti senąjį mokslą 
prieš savo įsitikinimus, 

Dydisis anų laikų žvaigždininkas Kepler negalėjo 
vietos gauti visame Wuertembergo krašte del to, kad 

Skelbė, jog žemė sukas aplink saulę, 

Garbingas anų laikų mokslininkas vienuolis Fos- 
carini 1615 metais: išleido Savo parašytą knygą, kurioje 
teologijos atžvilgiu jis gynė Galilejaus skelbiamąjį mok- 
slą, kad žemė sukas aplink saulę. Ir ta Foscarini knyga 
buvo Bažnyčios vyresnybės patvirtinta Neapolyje. 

Vadinas, Galilejaus skelbiamajam mokslui, kad že- 
mė sukas aplink saulę, o ne saulė aplink žemę, buvo 
priešingi ne kunigai, ne vyskupai, bet anų laikų mok- 
slininkai, universitetų profesoriai, 

Norėdami labiau įveikti Galilejų, ginčą apie žemės 
ar saulės sukimos jo priešininkai perkėlė į teologijos sritį. 

Fizikos profesorius Boscaglia ėmė skelbti, kad Ga- 
lilejaus mokslas prieš nasi Šventajam Raštui. Tą nuo- 
monę ėmė skleisti ir kiti Galilėjaus priešininkai, Galile- 
jus parašė jiems atsakymą, remdamasis taip pat Šv. 
Raštu. Be to, jis ėmė aiškinti, kokie yra santykiai tarp 
Šv. Rašto ir tarp svietiško mokslo, 

Nors Galilejus ir buvo didelis mokslininkas, bet 
nebuvo; teologijos Specialistas. Beaiškindamas Šv. Raštą, 
santykitis tarp mokslo ir Šventraščio, Galilejus keliose 
vietose suklydo, 

Kilo didžiausių ginčų, ypač tarp Galilejaus šalinin- 
kų ir jo priešininkų. Ir vieni ir: kiti rėmės Šv. Raštu, 
Moksliškas ginčas patvirto teologišku ir tapo tikru teo- 
logijos klausimu, 

Galilėjaus šalininkai kuone visi atkartojo sąvo 

mokytojo klaidas, o kaikurie iš jų įsikarščiavę priėjo 
net dideles nesąmones. Jie pradėjo skelbti, kad Dievas: 
esąs nesavarankiškas, kad Dievas, kaip žmogus, turįs 
pajautimus ir t t. 

Galilėjaus priešininkams to ir tereikėjo. Jie tuoj 
apskundė inkvizicijos teismui, kad Galilėjus su savo 
pasekėjais skelbia kreivatikybę. 

Ir pats Galilejus pasielgė ne visai išmintingai, 
vartodamas ir netiesą, kad tik įrodytų savo mokslo tik- 
rumą. Pav. savo aiškinimą, kad žemė sukas aplink save 
Galilejus remia periodiškais vandenynų antplūdžiais ir 
atoslūgiais. Tuotarpu yra įrodytas dalykas, kad vande- 
nynuose antplūdžiai i: atoslūgiai pareina ne nuo žemės 
sukimos aplink save, bet nuo mėnulio įtakos. Tuotarpu 
tikrą mokslininko Keplerio paaiškinimą Galilejus atmetė 
su paniekinimu. 

Be to, Galilejus klaidingai tvirtino, kad kometos 
yra tokie pat atmosferos reiškiniai, kaip meteorai. To aiški- 
nimo klaidingumą įrodė kitas mokslininkas Tycho Brahe. 

Tokiose aplinkybėse Galilėjus buvo pa tas į | 
inkvizicijos teismą. S 

1616 metų kovo 5 d. irikvizicijos teismas pa- 
smerkė Galilejaus skelbiamąjį mokslą ir užgynė maišyti 
Šventršatį į moksliškus ginčus. Tame pasmerkime Ga- 
lilejaus vardas nepaminėlas. 

1616 metų kovo 12 d. Galilejus nuėjo pas po- 
piežių Povilą V. Šis jį maloniai priėmė ir pasakė, ko] 

jis gyvas, Galilejui NEGRESIĄS JOKS PAVOJUS. 

Bet Galilejaus priešininkai mokėjo pasinaudot 
inkvizicijos pasmerkimu. Jie tuoj ėmė skelbti, kad in- 
kvizicija privertė Galilejų savo mokslą atšaukti, kad ji 
nubaudė už skelbimą, jog žemė sukas aplink saulę ir t. t. 

Bet visa tai buvo netiesa. Del to Galilejus, sustab- 
dyti priešininkų leidžiomasioms paskaloms, kreipės į 
kardinolą Bellarminą, kad šis išduotų liudijimą, jog 
skleidžiamosios paskalos neteisingos, jog niekuomet 
inkvizicija jam neįsakė savo mokslo atšaukti ir niekuo- 
met jo nebaudė. Kardinolas Bellarminas Galilejaus pra- 
šymą išpildė. 1616 metų gegužės 26 d. jis išdavė Ga- 
lilejui šiokį liudijimą: „Mes, Robertas kardinolas Bellar- 
min'as, sužinoję kaip Galilejus yra šmeižiamas, liudija- 
me, kad Galilejus nedarė jokių atsižadėjimų nuo savo 
skelbiamojo mokslo, kad jam nebuvo paskirta jokios 
bausmės..." 

Po to liudijimo 1616 m. gegužės 26 d. pasirašęs 
Robertas kardinolas Bellarmin'as. 

Tas liudijimas sako ir mums, kad Galilejus už 
savo lą nebuvo nei baudžiamas, nei kankinamas, 
kaip tvirtina tamsūs bedieviai. 

Po to Galilejus išvažiavo iš Rymo. Jam išvažiavus 
kardinolas del Monte rašė laišką didžiąjam Toskanos 
kunigaikščiu Cosmo II. Prisimindamas Galilėjų, tame 
laiške kardinolas sako: „Galilėjus išvažiavo iš Rymo 
savo garbės nenustojęs. Kurie tik sutinka, visi gerbia 

ji. Jis įrodė, kaip nepamatuoti buvo jo priešininkų kal- 
tinimai... Aš, kurs taip dažnai šnekėjaus su juo ir su 
tais, kurie gerai žino paskutiniuosius atsitikimus, liudiju 
Jūsų Šviesybei, kad Galilejui pačiam negali būti nieko 
„prikišama". 

Galilejus po to ėmė tirinėti kometas. 1619 metais 
jis paskelbė savo veikalą „Kometų tirinėjimas". 

1623 metais popiežiumi buvo išrinktas dideiis 
“Galilėjaus prietelis ir šalininkas kardinolas Mateus Bar- 
| berini, kurs pasivadino Urbonu VIII. 

. Kardinolas Barberini buvo poetas. Jis parašė, ei- 
lės, išgirdamas ir užtardamas Galilejų. Palikęs popiežiu, 
jis paskelbė tas eiles 1635 metais. 

Naujas popiežius pakvietė Galilejų į Rymą Pava- 
sarį 1624 m. Galilejus iškeliavo į Rymą. 

Popiežius pranešė kardinolui Hohenzoller'ui jog 
Bažnyčia NEPASMERKĖ KOPERNIKO IR GALILE- 
JAUS MOKSLO, KAD ŽEMĖ SUKAS APLINK SA- 
VE, KAIP PRIEŠINGO TIKĖJIMUI. (Žiūrėk apie tai: 
Galilėjaus veikalai, pirmas pilnas išleidimas Florencijoj 
1842—56 m., tom. VI, 1. 206). “ 

Kai Galilejus grįžo iš Rymo, popiežius įdavė jam 
savo paties rašytą laišką. Tame laiške popiežius Urbo- 
nas VIII rekomenduoja Galilejų Ferdinandui II, didžia- 
jam Toskanos kunigaikščiui. 

Be ko kito popiežius ten sako: „Kiek ilgai suksis 


“| Jupiteris, lydimas savo keturių palydovų (satelitų), tiek 

ilgai skambės Galilejaus garbė“, 


Nors Galilejui inkvizicijos teismo buvo draudžia- 


ma imti Šventrašiį savo įrodymams, nors Galilejus ir 
pats buvo žadėjęs to nebedaryti, deja, pasitikėdamas di- 


džiu popiežiaus prielankumu, tų savo pažadų nebepildė. 


Galilėjaus priešininkai vėl sujudo skysti jį inkvizi- 
cijai. 

Inkvizicijos pašauktas, Galilejus atvyko į Rymą 
1633 metų vasario 13. 1633 metų kovo 13 d. Toska- 
nos ambasadorius, karštas Galilėjaus šalininkas Nicco- 
lini, rašo savo kunigaikščiu šiaip: „Popiežius, rodyda- 
mas Galilejui didį prielankumą, leido jam apsigyventį 
ne inkvizicijos rūmuose, bet mano namuose...“ 

1633 metų birželio 27 inkvizicija atrado Galilejų 
kalią nepildžius savo pasižadėjimų, ėmus Šventrašti 
savo moksliškiems įrodymams. Už tai nuteisė jį kalėti. 
Bet čia pat inkvizicijos dekretas priduria, kad popiežius 
atmaino tą inkvizicijos nutarimą ir leidžia Galilejui apsi- 
gyventi „Trinita dei Monti“ soduose. Tai buvo gražiausis 
Rymo sodas (parkas), o tame sode labai gražūs rūmai. 

1653 m. lie:0s 3 d. tas pats Toskanos ambasadorius 
Niccolini rašo, kad popiežius leido Galilejui apsigyventi 
didžiojo Toskanos kunigaikščio soduose, arba Sienoj 
pas savo mokinį ir didelį Galilėjaus gerbėją antvyskupį 
Ascanio Piccolomini, 

1633 metų liepos 6 d. Galilejus jau buvo pas 
savo draugą Sienos antvyskupį. 

1633 metų gruodžio 12 d. kitas didelis Galilejaus 
šalininkas kardinolas Pranciškus Barberini ėmė kviesti 
Galilejų pas save. 

 Galilejus pakvietimą priėmė. Kardinolas jam pa- 
vedė labai gražią villą (rūmus) Arcetri. Čia Galilejus ir 
gyveno pas tą savo šalininką ir prietelį iki savo mirties, 
tai yra iki 1642 metų sausio 8 dienos. 

Galilejus mirė kaip geras katalikas, priėmęs šv. 
Sakramentus. Popiežius Urbonas VIII atsiuntė mirštan- 
čiam savo palaiminimą. 

Galilejaus kūnas palaidotas Florencijos Santa Croce 
bažnyčioj. Ten jam pastatytas labai gražus paminklas. 

Dabar turbūt supranti, skaitytojau, kaip meluoja 
tamsūs laisvamaniai ir socialistai, kurie pasakoja, kad 
Bažnyčia po kalėjimus žudžiusi Galilejų ir net nužu- 
žiusi. Tai naujas įrodymas, kaip negalima tikėti tuojiką 
skelbia socialistai ir laisvamaniai. 

Apie Galilejų plačiau parašyta: 

Henri de VEpinois, 

Galileo, His Trial and Condemnation, according 
to unedited Documents. 

Prof. Grisar, Galileistudien; Vacandard, Le pro- 
ces de Galilee; Gerard, Galileo; Mueller, Galileo - Ga- 
litei; Mueller Galileo - Galilei und das kopernikanische 
Welisystem; R. Parsons, Studies in Church Hystory. 
Tom. IV. 

GIORDANO BRUNO GYVENIMAS. 


Viso pasaulio bedieviai laiko Giordano Bruno sa- 
vo vadu, dideliu mokslininku, kankiniu ir, galima saky- 
ti, savotišku šventuoju. 

Bedieviai nuolat prikaišioja katalikams, kam jie 
nužudę tokį šviesų ir kilnų žmonijos geradarį Giorda- 
no Bruno. + 

Delto būtų labai naudinga ir lietuviams katalikams 
žinoti, kas per vienas tas Giordano Bruno, del kurio 
bedieviai tiek ašarų lieja. 

Aprašysiu čia trumpai to bedievių kankinio gyvė- 
nimą, veikalus ir mirtį, laikydamasis svarbesniųjų mok- 
slininkų, tyrinėjusių Giordano Bruno gyvenimą ir vei- 
kalus. 

Giordano Bruno gimė Italijoj, Nolas mieste, 1548 
metais. Vienuoliktų metų jis pradėjo Neapolyje moky- 
tis ir įstojo į domininkonų vienuolyną. 

Giordano Bruno nuo pat mažens buvo linkęs pa- 
leistuvauti, o, įstodamas į vienuolyną, jis pasižadėjo lai- 
kytis skaistybės per visą amžių. 

| Neilgai trukus vienuolio gyvenimas jam nusibodo 
Giordano Bruno pradeda galvoti steigti naują, savo- 
tišką tikėjimą. Tą išsvajotą savo tikėjimą jis pradeda 
skelbti žmonėms 1575 m. Už tai jis buvo įskųstas 

dvasiškajai vyresnybei. Teisme Giordano Bruno visai 
išsigynė savo sugalvotojo tikėjimo, jis, girdi, esąs ge- 
riausias katalikas. 

Taip jam pavyko išsimeluoti. Dvasiškas teismas 
pripažino jį nekaltą. 

Paleistas Giordano Bruno vėl pradėjo toliau skelb- 
ti savo pramanytąjį tikėjimą ir traukti žmones nuo krik- 
ščionybės. 

Bet taip apgaudinėti žmones jam neilgai tevyko. 
Jis buvo antrą kartą įskųstas dvasiškai valdžiai už pla- 
tinimą kreivatikybės. Giordano Bruno matė, kad įrody- . 
mai prieš jį buvo aiškūs; jis suprato, kad šį kartą jam 
nebepavyks išsisukti. Tada jis metė vienuolyną ir pasi- 
leido visiškai. 

Kad nuslopintų savo sąžinės balsą, Giordano Bru- 
no keliauja po įvairius kraštus, niekur ramumo neras- 
damas. š 

1579 metais jis nukeliavo į Šveicariją. Genevos 
mieste Giordano Bruno viešai atsižadėjo katalikybės ir 
priėmė kalvynų tikėjimą. 

Neilgai trukus kalvynai išmetė jį iš savo tarpo ir 
už jo niekšybes atskyrė jį nuo savojo tikėjimo. 

Kalvynų atmestas ir iškeiktas, buvęs vienuolis 
Giordano Bruno keliauja į Tuluzą, Lyoną ir Paryžių. 
Čia jis rašo mytiškai burtininkišką knygą, vadinamą 
„Clavis Magna“, tai yra „Didelis Raktas“. Tą knygą jis 

sugalvojo ne savo paties protu, bet ją parašė pasinau 
dodamas veikalais garsingo anais laikais mistiko Ray- 
mundus Lulus ir neoplatonikų svajonėmis. 

1582 metais tas bedievių „šventasis“ Giordano 
Bruno išleido savo knygą, vadinamą „Il Candelaio“, 
Toje knygoje Giordano Bruno skelbia biauriausią be- 
gėdybę ir paleistuvavimą. Taigi tas garbingasis bedievių 
vadas buvo vienas iš pačių didžiųjų paleistuvybės pla- 
tintojų. 

1583 metais Giordano Bruno plaukia į Angliją. 
Ten jį maloniai priėmė Anglijos karalienė Elzbieta, kuri 
baisiai nekentė katalikų ir juos žudė, 

Turėdamas tokią globėją, Giordano Bruno užsi- 
geidė Anglijoj Oxfordo universitete skaityti studentams 
lekcijas. Bet profesoriai, žinodami kokio menko ias vy- 
ras mokslo, jokiu būdu to jam neleido. Giordano Bru- 
no už tai įdūko ant profesorių, 1584 metais jis parašė 
knygą, vadinamą „Cena delle cineri“, tai yra „Pelenės 
Vakarienė“. Tame veikale Giordano Bruno biauriai iš- 
keikė Oxfordo universiteto profesorius, kurie neleido 
jam skaityti lekcijų. 

1585 metais Giordano Bruno grįžta iš Anglijos 
į Prancūziją ir čia ima rūpintis grįžti į katalikų 
tikėjimą. 

Neilga trukęs, Giordano iškeliauja į Vokietiją. Čia 
būdamas 1587 metais Helmstadto mieste jis priėmė 

Martino Liuterio tikėjimą. 2 

Tačiau ir čia ilgai nepabuvo. Ir liuteronai, pažinę, 
kad Giordano Bruno yra didelis niekšas, iškeikė jį ir 
išstūmė iš savo tarpo. 

Taip liuteronų iškeiktas Giordano Bruno grįžta į 
Italiją. 1600 metais sausio mėnesyje jis buvo inkvizici- 
jos nuteistas, kaipo kreivatikis ir didelis žmonių tvirkin- 
tojas. Vasario 8 dieną jį atiduota svietiškajam teismui, 
kurs nuteisė OGiordano Bruno mirti už platinimą bedie- 
vybės ir baisų žmonių tvirkinimą. 1600 metais vasario 
17 d. Giordano Bruno, tas biauriausis žmonijos išga- 
ma ir tvirkintojas, Ryme buvo sudegintas. i 

Vadinas, Giordano Bruno mirė ne už Dievą, ne 
“už tikėjimą, ne už mokslą, ne už tėvynę, bet už bedie- 
vybę, už paleistuvavimą, už baisų žmonių tvirkinimą, 
Del to visi bedieviai laiko Giordano Bruno savo kan- 
kiniu, savo didvyriu, sau pavyzdžiu ir savotišku „šven- 
tuoju“. Jam Ryme bedieviai pastatė gražų paminklą. 
Matote, skaitytojai, kokie yra patys bedieviai, tokie ir jų 
„Mmučelninkai“. 


GIORDANO BRUNO MOKSLAS. 


Bedieviai skelbia, kad Giordano Bruno buvęs di- 
delis mokslininkas. Svarbiausias jo veikalas yra knyga 
„De Monade, Numero et Figura“, 

Tas veikalas nėra originalus, jį išgalvojo ne pats 
Giordano Bruno. Tą knygą jis parašė imdamas žinias 
iš Raymundo Lulio, Jamblicho ir Plotino raštų. 

Toje savo knygoje Giordano Bruno atvirai skelbia 
bedievybę, materializmą, sumaišytą su liguistu Raymun- 
do Lulio misticizmu ir panteizmu, pasemtu iš Jambli- 
cho ir Plotino raštų. 

Giordano Bruno raštai moksliškos vertės neturi, 

Mokslininkas protestonas Heumann'as, perskaitęs 
Giordano Bruno veikalą „De Monade, Numero et Fi- 
gura“, pasakė: „Gana su tokiomis kvailybėmis bevarg- 
ti. Jos mus galutinai įtikino, kad Giordano Bruno gal- 
voje nebuvo tvarkos“, > 

Taigi šis mokslininkas liudija, kad tas bedievių 
garbinamasis G. Bruno buvęs nesveiko proto žmogus. 

Nors bedieviai ir stengias Giordano Bruno pakel- 
ti į mokslininkų eiles, tačiau daug ir protestonų mok- 


slininkų pripažįsta, kad tas bedievių kankinys skelbė ne 


mokslą, bet kvailybęs, 
Nieks taip mokslui nesipriešina, kaip burtai. Bur- 

tininkas ir mokslininkas yra taip priešingi, taip nesutai- 
komi, kaip tamsybė su šviesa, kaip vanduo su ug- 
nimi, 

Bedievių didvyris Giordano Bruno ne vien nebu- 
vo mokslininkas, bet jis buvo tikras burtininkas, jis 
skelbė magiją (burtus). Giordano Bruno aiškino, kad 


pagaliau ir pats Kristus ir Mozė (Maižiešius) buvę bur- 


tininkai. Anot to bedievio, Giordano (Džiordano) Bru- 
no, nuomonės, sielą turįs ne vien žmogus, bet ir že- 
mė. Žemės siela esanti Šventoji Dvasia. š 

Tas bedievių neva „šventasis“ kankinys — Giorda- 
no Bruno buvo didis paleistuvybės skelbėjas ir platin- 
tojas. Jis skelbė, kad skaistybė ir susilaikymas esanti 
kvailybė. Giordano Bruno reikalavo įvesti tokią tvarką, 
kad kiekvienas vyras galėtų turėti tiek mergų paleistu- 
vavimui, kiek jis gali išmaitinti. O kaip jis pamatuoja 
tuos savo reikalavimus, čia nepadoru nei kalbėti. Tai 
šlykščiausio nemazgotburnio kalba, 

Už tas blevizgas, už tą žmonių tvirkinimą Gior- 
dano Bruno buvo pasmerktas mirti ir sudegintas. 

Nuo to laiko jau praėjo trys šimtai su viršum 
metų. Bedieviai tą didį niekšą ir biaurų žmonijos išga- 
mą dar tebegarbina iki šiol kaipo savo didvyrį ir kan- 
kinį. 

Tas turėtų atidaryti akis kiekvienam išmintingam 
žmogui. Kiekvienas turėtų suprasti, kas tie yra bedie- 


viai, jei jie tokį niekšą garbina. Nereikia būti dideliu 

galvočiumi, kad aiškiai numanytum, kokį ištvirkimą. ir 
galutinį supuvimą bedieviai stengias skleisti žmonėse, 
Delto, tiesos ir mūsų tėvynės labo vardu, visi sto- 
kime į darbą, kad mūsų nuvargusią tėvynę apsaugotu- 
me nuo tų tvirkintojų ir tautos ardytojų bedievių! 
"Tai geriausiai padarysime platindami žmonėse 


švietimą, geras knygas ir gerus laikraščius. 


„ŠVIESA IR GYVENIMAS“ serijos 


jau išėjo šios knygutės: 
„ „Dabartinių laikų baisybės“. Parašė 
D-ras A. Maliauskis. . . „Kaina 1 litas. 
„Didvyriai“. Parašė D-ras A. Maliauskis. Kaina 30 c. 
. „Kristus ar yra Dievas“. Parašė Kun. * 
D-ras A. Maliauskis. “ 
Ar beverta tikėti? Parašė Kun. D-ras 
A. Maliauskis... . „ „Kaina 30 c. Š 
Apie šitą knygutę kun. M. Vaitkus, 
„Ganytojaus“ redaktorius, rašo: „Tai mi- 
niatiurinė tikėjimo bei religijos apologijė- 
lė („Ganyt.“ Nr. 1, 1923). 
„Ar yra Dievas“. Parašė Kun. D-ras 
A. Maliauskis. „. . . „Kaina 30 <. 
Šitoje knygutėje išdėstyti įtikinantieji 
įrodymai labai suprantamoje kalboje. 

